《登楼》
清代·郑梁

久不登楼望，江天别样清。朔风寒有色，西日照多情。

木落山馀骨，村空水作声。倚窗看未倦，林月一轮明。

作者简介：（1637—1713）浙江慈溪人，字禹梅，号寒村。康熙二十七年进士，累官广东高州知府。黄宗羲弟子。工诗文，尝作《晓行》诗，人呼为“郑晓行”。家富藏书，与天一阁相埒。兼善画。晚年右体不遂，以左手作书画，人视为仙吏。有《寒村诗文集》。